section_heading: Uzroci
paragraph_text: Glavobolje tipa napetosti mogu biti prouzročene napetošću mišića oko glave i vrata. Jedna od teorija kaže da je glavni uzrok napetosti tipa glavobolje i migrene škripanje zubima, što uzrokuje kroničnu kontrakciju temporalnog mišića. Druga teorija je da bol može pruzročiti neispravan filtar za bol koji se nalazi u mozgu. Smatra se da mozak krivo tumači informacije - primjerice iz temporalnog mišića ili drugih mišića - i tumači taj signal kao bol. Jedan od glavnih neurotransmitera koji je vjerojatno uključen je serotonin. Dokaz za tu teoriju proizlazi iz činjenice da se kronična glavobolja tenzijskog tipa može se uspješno liječiti određenim antidepresivima kao što je amitriptilin. Međutim, analgetički učinak amitriptilin kod kroničnih glavobolja tenzijskog tipa nije samo u inhibiciji ponovnog preuzimanja serotonina, nego su vjerojatno uključeni i drugi mehanizmi. Nedavne studije mehanizma djelovanja dušikova monoksida (NO), ukazuju da može igrati važnu ulogu u patofiziologiji kroničnih tenzijskih glavobolja. Senzibilizacija putova prijenosa boli može biti uzrokovana ili povezana s aktiviranjem sintaze dušičnog oksida (NOS) i stvaranjem NO. Bolesnici s kroničnom tenzijskom glavoboljom imaju povećanu mišićnu i kožnu osjetljivost na bol, što se vidi niskim mehaničkim, toplinskim i električnim pragovima boli. Vjeruje se da je hiperosjetljivost središnjih nociceptivnih neurona (u trigeminalnoj spinalnoj jezgri, talamusu, i moždanoj kori) uključena u patofiziologiju kroničnog tenzijske glavobolje. Nedavni dokazi za generaliziranu povećanu osjetljivost na bol ili hiperalgezije u kroničnih tenzijskih glavobolja snažno ukazuju na to da postoji abnormalna obrada boli u središnjem živčanom sustavu kod kroničnih tenzijskih glavobolja, a disfunkcija inhibitornih sustava boli može igrati ulogu u patofiziologiji kroničnog tenzijskog tipa glavobolje.